title: Josilin
text: Josilin a zo ur gumun eus Breizh e kanton Ploermael e departamant ar Mor-Bihan.
  
  Ardamezioù
  
  Istor
  
  Dispac'h Gall 
   Melestradurezh: krouet e voe kumun Josilin e 1790. Gant al lezenn eus an 23 a viz Eost 1790 e voe lakaet Josilin da benn ur c'hanton, hini Josilin, ha da benn ur bann, hini Josilin, eizh kanton ennañ: an Drinded-Porc'hoed, Begnen, Brehant-Loudieg, Josilin, Gwegon, Lannoez, Pluveleg ha Regini. Gant Bonreizh Bloaz III (22 a viz Eost 1795) e voe lamet ar bannoù ha bodet e veze kuzulioù-kanton (ne chome tamm emrenerezh ebet gant kumunioù ar c'hanton). Brasaet e voe Kanton Josilin e 1801 gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e oa bet en Arondisamant Ploermael krouet e 1800.
   Dekred eus ar 26 a viz Du 1790 war al le ret: embann a reas trizek beleg eus ar gumun e oant mennet da nac'h al le ouzh ar Roue, ar vro hag al lezennoù.
  
  Brezel-bed kentañ 
   104 gwaz eus ar gumun a gollas o buhez abalamour d'ar brezel, d.l.e. 4,42 % eus he foblañs e 1911. 
  
  Eil Brezel-bed 
   D'an 19 a viz Even 1940 e tegouezhas al lu alaman e Josilin.
   D'ar 24 a viz Mae 1944 e voe kemeret 69 138 Lur en ti-post gant tud eus ar Rezistañs.
   D'ar 4 a viz Eost 1944 e voe fuzuilhet tud e Josilin gant al lu alaman.
   D'ar 5 a viz Eost 1944 e teuas un hanter-gevrenn eus ar Rezistañs FTP tre e Josilin, an FFI a zeuas war o-lerc'h ha tapet e voe seizh milour alamangante.
   Mervel a reas 14 den abalamour d'ar brezel. 
  
  Brezelioù didrevadennañ
   Mervel a reas daou waz e Brezel Indez-Sina hag unan e Brezel Aljeria.
  
  Brezhoneg 
   Klasoù divyezhek a zo eno abaoe 2003. 
   E distro-skol 2022 e oa 50skoliad enskrivet er c'hlasoù divyezhek (12,3 % eus skolidi ar gumun evit a sell ouzh ar c'hentañ derez).
  
  Monumantoù ha traoù heverk 
  
   Tiez kozh.
   Kastell Josilin.
   Monumant ar re varv.
   Iliz katolik ar Groaz-Santel.
  
  Douaroniezh 
   Ar stêr Oud a dreuz ar gumun.
  
  Emdroadur ar boblañs abaoe 1962
  
  Melestradurezh
  
  Tud 
   Olier V Klison, aotroù marvet e Josilin.
   Allain, person parrez an Intron-Varia, bet kannad e Breujoù Meur Bro-C'hall hag er Vodadenn vonreizhañ vroadel.
   Julien Le Blaye, noter ha prokulor e Gwegon, merour e Bann Josilin e 1790, bet dilennet da Lez-Varn ar bann e 1792, brogarour mat ha gredus hervez Prieur de la Marne; dilezel a reas e garg a varnour evit mont da verour ar bann d'ar 14 nivôse an II (3 a viz Genver1794). Da c'houde e voe maer e Josilin ha klask a reas mont da varnour a beoc'h e 1807.
   Denise Josse-Elicot (1921-2014), rezistantez ganet e Josilin.
  
  Gevelliñ 
   Alzey ()
  Kiberen ()
  
  Liammoù diavaez 
    Lec'hienn an ti-kêr
  
  Dave ha notennoù
  
  Kumunioù ar Mor-Bihan
  Kumunioù bet krouet er Mor-Bihan e 1790
  Pennlec'hioù bannoù Breizh
  Argant tapet e tiez-post ar Mor-Bihan gant tud eus ar Rezistañs e 1944